Ralf Henriksson

Ralf Henriksson (s. 1957) on suomalainen kirjailija. Hän on koulutukseltaan ekonomi ja toiminut usean vuosikymmenen ajan liike-elämän palveluksessa.
Henriksson valmistui ylioppilaaksi Seinäjoen lyseosta 1976 ja ekonomiksi Vaasan yliopistosta 1980. Hänen esikoisteoksensa Halla hanhen hartioilla ilmestyi vuonna 2013 Myllylahden julkaisemana, toinen teos Made sen nimi on 2014 ja Majavalaukaus vuonna 2015. Huhtikuussa 2016 ilmestyi Henrikssonin neljäs eränovellikokoelma Latvametso. Siirtolaisromaani Tukholman ghetto ja rikosromaani Noiduttu kaivos ilmestyivät vuonna 2015 Kustannus HD:n julkaisemina. Vuonna 2016 ilmestyi rikosromaani Pahan pankkiiri. Eränovelli Hiisi hirvensä vie ilmestyi Kariston Erämaailma 2011–2012 -antologiassa, Tenon koukuttamat Kariston Erämaailma 2015–2016 -antologiassa, Itäniemen konkkonokka Erämaailma 2016–2017 -kokoelmassa, Jänispiiska Erämaailma 2017–2018 -kokoelmassa sekä Reseptijänis kokoelmassa Erämaailma 2018–2019. Henriksson on julkaissut myös historiallisen romaanin Armoton nuijasota, Jaakko Ilkan aseenkantajan kertomana, joka ilmestyi lokakuussa 2016.
Maaliskuussa 2017 ilmestyi Henrikssonin yhdeksäs kaunokirja, totuuspohjainen eränovellikokoelma Karhunveri, jossa lukija pääsee tekijän mukana karhujahteihin Kanadan Sudburyn erämaahan, Ruotsin Taalainmaalle ja Kainuuseen Kuhmon Kiekinkosken saloille. Vuonna 2018 ilmestyi Karistolta Henrikssonin kymmenes kaunokirjallinen teos Sudentappoase, joka käsittelee muun muassa susijahteja eri puolilla Suomea. Tammikuussa 2019 ilmestyi Henrikssonin yhdestoista teos, eränovellikokoelma Mustan maan jänis, joka vie lukijan eräretkille Pirkanmaan, Itä-Suomen ja Lapin kautta Viroon, Yhdysvaltoihin ja Kanadaan.
Huovismaista korpifilosofiaa ja Arto Paasilinnamaistakenen mukaan? tilannekomiikkaa edustava seikkailuromaani Mutanttijänis ilmestyi maaliskuussa 2019, ja se on tekijän 12. kaunokirjallinen teos. Veijariromaani käsittelee Seitsemisen kansallispuistoa ja sen monenkirjavia retkeilijöitä ja metsänvartija Iikka Pitkosta, joka löytää tiedemaailmaa ravistelevan mutanttijäniksen. Eränovelli Bonusmetso ilmestyi Kariston Erämaailma-novellikokoelmassa elokuussa 2019, Kettukökkä lokakuussa 2020, Haulikolla ja melalla elokuussa 2021 ja Maalinnun röpellyksiä syyskuussa 2022.
Tammikuussa 2020 Karisto julkaisi Henrikssonin eränovellikokoelman Tunturiahma, joka vie lukijan tunturiahman jäljille Enontekiölle sekä muualle Suomeen ja vielä jahtimatkoille Amerikkaan asti. Teoksen totuuspohjaiset erätarinat perustuvat tekijän omakohtaisiin eräkokemuksiin yli 30 vuoden ajalta. Tammikuussa 2021 Karisto julkaisi Henrikssonin teoksen Karhu laavulla. Lokakuussa 2021 Bookcover kustansi Henrikssonin 15. kaunokirjan, vakoiluromaanin Lapuan tulilanka, jonka taustana on Lapuan patruunatehtaan räjähdys keväällä 1976. Huhtikuussa 2022 Myllylahti julkaisi Henrikssonin erätarinakokoelman Metsosyksy, joka on tekijän kymmenes eräkirja. Se pohjautuu tekijän 50 vuoden aikana tekemiin jahteihin eri puolille Suomea. Syyskuussa 2023 Bookcover julkaisi Henrikssonin 17. kaunokirjan Jäämeren rata, joka on ajankohtainen jännitysromaani.
Henriksson asuu Vaasassa. Hän on Pohjanmaan kirjailijat ry:n jäsen.